OpenLLM-France/wikimedia huggingface dataset:
# Garcia III de Kibangu

Garcia III Nkanga a Mvemba va ser governador de Kibangu i un dels dos principals pretendents Kinlaza al tron del regne del Congo durant la guerra civil del Congo, juntament amb el rei de Lemba. Va governar al regne de Kibangu entre 1669 i 1685.
Després de la deposició de Pedro III, la casa de Kinlaza es va dividir entre el reclamant al tron a São Salvador, Pedro III que tenia la base a Lemba, i el regne independent de Kibangu, amb Garcia III com a cap. Després del saqueig de São Salvador en 1678, Garcia III va començar a reclamar el tron del Congo, oposat als reis Kinlaza de Lemba (Pedro III 1678-80 i João II 1680-85) i el rei de Mambamba Lovata (Kimpanzu) Manuel de Lovata de Nóbrega). García III va defensar Kibangu amb èxit de les forces de João II des de 1680 fins que va ser succeït per André I en 1685.

## Referències

* ↑ http://www.historyfiles.co.uk/KingListsAfrica/AfricaAngola.htm
* ↑ Thornton, John K: "The Kongolese Saint Anthony: Dona Beatriz Kimpa Vita and the Antonian Movement, 1684-1706", page 20. Cambridge University, 1998
# Piràmide de Cesti

La piràmide de Cesti (en llatí Piramide Cestia) és un antic monument funerari en forma de piràmide, situat a Roma, prop de la porta Ostiense, en part dins i en part fora de les muralles d'Aurelià.
Es va erigir al voltant de l'any 12 aC per disposició testamentaria de Gai Cesti que, segons una inscripció, havia estat epuló (un dels septemviri epulones), pretor, i tribú de la plebs, durant el regnat d'August, cosa que se sap per una altra inscripció on consta el nom de Marc Valeri Messal·la Corví. La piràmide, coberta de marbre blanc de Carrara, té un base quadrada amb 30 m per costat i una alçada de 36,4 m. Es troba a la bifurcació de dues vies, la Via Ostiense i una altra que anava cap a l'oest fins al Tíber. No se sap si aquest Gai Cesti és una de les persones amb aquest nom que menciona Ciceró.

## Referències

* ↑ La Pirámide Cestia de Roma recupera su esplendor gracias al mecenazgo japonés (castellà)
* ↑ Smith, William (ed.). «Cestius». A Dictionary of Greek and Roman biography and mythology. [Consulta: 18 juny 2022].
# Cicle de gasogen

El cicle de gasogen és un cicle de motor de coet bipropel·lent. Es crema part del propel·lent en un gasogen, que produeix un gas calent que impulsa les bombes del motor i després és expulsat. Com que es «llença» part del propel·lent, aquest cicle també es coneix com a cicle obert.
El cicle de gasogen presenta diversos avantatges respecte a l'altra opció més estesa, el cicle de combustió esglagonada. La turbina del gasogen no ha de resistir a la contrapressió de la injecció de l'escapament a la cambra de combustió. Això permet que la turbina generi més potència i augmenti la pressió del combustible i la cambra de combustió, incrementant l'impuls específic o eficiència del motor. També redueix el desgast sobre la turbina, cosa que n'augmenta la fiabilitat, en redueix el cost de producció i n'allarga la vida útil (cosa especialment important pels coets reutilitzables).
L'inconvenient principal és la pèrdua d'eficiència a causa del propel·lent expulsat, tot i que en els motors de producció això pot ser compensat per l'eficiència total aconseguida gràcies a la pressió superior de la cambra de combustió. Tanmateix, els motors de cicle de gasogen tendeixen a tenir un impuls específic menor que els de combustió esglaonada.
Com és el cas en la majoria de motors de coet criogènics, en el cicle de gasogen s'utilitza part del combustible per refrigerar la tovera i la cambra de combustió. Els materials de construcció coneguts avui en dia no poden resistir per si sols a les temperatures extremes que es donen durant els processos de combustió en els coets. La refrigeració permet utilitzar els motors durant un període més llarg amb la tecnologia de materials actual. Si la cambra de combustió i la tovera no fossin refrigerades, el motor acabaria fallant catastròficament.
Són exemples de motor de cicle de gasogen els motors Merlin (SpaceX), Vulcain (Snecma Moteurs) i, més recentment, el J-2X dels coets Ares I i Ares V, dins el marc del programa Constellation de la NASA.

## Referències

* ↑ Liquid Hydrogen as a Propulsion Fuel, 1945-1959
* ↑ «SpaceX Merlin Engine». SpaceX. Arxivat de l'original el 2011-12-01. [Consulta: 20 gener 2011].
* ↑ «Vulcain 2 Rocket Engine». EADS. Arxivat de l'original el 2010-10-31. [Consulta: 20 gener 2011].
# Catarina Macario

Catarina Cantanhede Melônio Macário (São Luís, Maranhão; 4 d'octubre de 1999) és una jugadora de futbol que juga com a davantera al Chelsea, de la Super League femenina d'Anglaterra. Nascuda al Brasil, representa els Estats Units a nivell internacional.
Macario ha estat una premiada jugadora universitària als Estats Units. El 2017, va ser nomenada "Freshman of the Year" per TopDrawerSoccer.com i ESPNW Player of the Year. El 2018, Macario va guanyar el Trofeu Hermann, el Jugador de l'Any ESPNW i el Premi Jugador Nacional de l'Any TopDrawerSoccer.com. El 2019, Macario va guanyar el premi Honda Sports i va tornar a guanyar el trofeu Hermann.

## Referències

* ↑ Wahl, Grant. «Is the Catarina Macario Era Upon Us?». Fútbol with Grant Wahl, 04-01-2022. [Consulta: 21 abril 2022].

## Enllaços externs

* Catarina Macario a la Universitat Stanford
* Catarina Macario a U.S. Soccer
# Eduardo Antonio Laing

Eduardo Antonio Laing (castellà: Antonio Laing) (Puerto Cortés, 27 de desembre de 1958), també anomenat Tony Laing, fou un futbolista hondureny de la dècada de 1980.
A nivell de club destacà com a jugador de Platense i Ethnikos de Grècia.
Fou 34 cops internacional amb la selecció de futbol d'Hondures amb la qual participà a la copa del Món de futbol de 1982.

## Referències

* ↑ Desafíe a Ismael - La Prensa (castellà)
* ↑ Se retira único jugador activo de España '82 Arxivat 2016-03-03 a Wayback Machine. - Nación (castellà)
* ↑ Ramon Antonio Vargas, "New Orleans man has thrilling past in World Cup soccer", The Times-Picayune, June 11, 2010.
* ↑ Eduardo Antonio Laing a National-Football-Teams.com (anglès)
* ↑ «FIFA official match report.». Arxivat de l'original el 2019-09-26. [Consulta: 30 agost 2020].
* ↑ Eduardo Antonio Laing Fitxa i estadístiques a la FIFA
# Garcia Arnau

Garcia Arnau o Garcia I (vers 965-1031) fou comte de Bigorra. Era fill d'Arnau, comte de Bigorra i net possiblement de Faquilena d'Astarac de Magnoac i de Ramon I Donat, comte de Bigorra. Es va casar amb Ricarda d'Astarac, filla de Guillem comte d'Astarac el 990. Va tenir una sola filla que el va succeir: Garsenda de Bigorra (990 - 1038).

## Referències

* ↑ Genealogia
# Chabula

Chabula és un gènere d'arnes de la família Crambidae.

## Taxonomia

* Chabula acamasalis (Walker, 1859)
* Chabula vedonalis Swinhoe, 1894

## Referències

* ↑ «GlobIZ search». Global Information System on Pyraloidea. [Consulta: 17 febrer 2011].
# Carmen Boullosa

Carmen Boullosa Velázquez (Ciutat de Mèxic, 4 de setembre del 1954) és una escriptora mexicana. Va estudiar la filologia hispànica a la UIA i a la UNAM. Ha treballat com a professora en diverses universitats (Columbia University, Georgetown University, New York University, Sorbonne, San Diego State University…) i com a coordinadora o redactora de diverses publicacions.

## Novel·les

* Mejor desaparece, 1987
* Antes, México: Vuelta, 1989
* Son vacas, somos puercos: filibusteros del mar Caribe, 1991
* El médico de los piratas: bucaneros y filibusteros en el Caribe, 1992
* Llanto: novelas imposibles, 1992.
* La milagrosa, 1992
* Duerme, 1994
* Cielos de la tierra, 1997
* Treinta años, 1999
* Prosa Rota, 2000
* De un salto descabalga la reina, 2002
* La otra mano de Lepanto, 2005
* La novela perfecta, 2006
* El Velázquez de París, 2007
* La virgen y el violín, 2008
* El complot de los románticos, 2009
* Las paredes hablan, 2010
* Texas, 2013
* El libro de Ana, 2016

## Premis

* 1989 Premio Xavier Villaurrutia
* 1991 Guggenheim Fellowship
* 1996 LiBeraturpreis
* 1997 Anna Seghers-Preis

## Referències

* ↑ https://www.loc.gov/item/n91068055/carmen-boullosa-mexico-1954/

## Enllaços externs

* www.carmenboullosa.net Arxivat 2019-07-03 a Wayback Machine.
# E576

La ruta europea E576 és una carretera que forma part de la Xarxa de carreteres europees. Comença a Cluj-Napoca (Romania) i finalitza a Dej (Romania). Té una longitud d'aproximadament 60 km i una orientació de nord a sud.
Viccionari
# Eduardo Baeza y Alegría

Eduardo Baeza y Alegría (Saragossa, 1901 - 1981) fou un metge i polític aragonès, governador civil de Barcelona cap al final de la dècada de 1940.

## Biografia

Va treballar com a mestre fins que es llicencià en medicina. Treballà com a metge ortopèdic, i durant la Dictadura de Primo de Rivera fou membre de la Junta de les Joventuts de la Unión Patriótica. Durant la guerra civil espanyola es va afiliar a la Falange Española de las JONS i va dirigir l'Hospital Militar Costa. Fou nomenat consejero nacional del Movimiento Nacional del 1943 al 1962, president de la Diputació Provincial de Saragossa d'octubre de 1942 a desembre de 1943, governador civil de Saragossa de desembre de 1943 al 1947 i governador civil de Barcelona de 1947 a 1951.
Durant el seu mandat va visitar Barcelona Eva Duarte de Perón (1947). EL 1950 va fer destituir el subcap provincial del Movimiento, Fernández Ramírez, cosa que l'enemistà amb certs sectors falangistes. Alhora, la seva suposada relació amb l'artista de cabaret Carmen de Lirio i la vaga de tramvies de 1951 el van desprestigiar, i fou substituït per Felipe Acedo Colunga. El 1965 fou president de la Federació Aragonesa de Futbol

## Referències

* ↑ Nuevo gobernador civil de Barcelona a ABC, 1947
* ↑ «Revista "El entrenador español", 1963». Arxivat de l'original el 2010-01-02. [Consulta: 30 juny 2008].

## Bibliografia

* Jaume Fabre Vint anys de resistència a Catalunya (1939-1959) Edicions La Magrana, Barcelona, 1978 FONT: ISBN.
# Genocidi lingüístic

El genocidi lingüístic és la mort intencionada d'una llengua.
La imposició o la prohibició d'una llengua per autoritats estatals és un dels mecanismes de genocidi lingüístic.
El genocidi lingüístic, denominat també lingüicidi —tot i que el diccionari normatiu no ho recull—, és una forma particular d'etnocidi. Un exemple d'intent de genocidi lingüístic és el cas de l'Estat francès amb les llengües diferents del francès (català, occità, cors, alsacià, etc.). Aquest concepte aplicat a França ha estat detallat per Joan-Lluís Lluís al seu llibre Conversa amb el meu gos sobre França i els francesos (2002). Com a exemple, el cas de la vergonya.

## Referències

* ↑ Definició de lingüicidi Arxivat 2007-09-30 a Wayback Machine. al diccionari GDLC

## Vegeu també

* Justícia lingüística
# Planta (control)

Una planta en teoria de control és la combinació del procés d'enginyeria i el regulador de potència. Sovint es fa referència a una planta amb una funció de transferència (normalment al domini s) que indica la relació entre un senyal d'entrada i el senyal de sortida d'un sistema sense retroalimentació, normalment determinat per les propietats físiques del sistema. Un exemple seria un actuador amb la seva transferència de l'entrada de l'actuador al seu desplaçament físic. En un sistema amb retroalimentació, la planta continua tenint la mateixa funció de transferència, però al sistema s'afegeix una unitat de control i un bucle de retroalimentació (amb les seves respectives funcions de transferència).

## Referències

* Franklin, Gene F.; J. David Powell; Abbas Emami-Naeini Feedback Control of Dynamic Systems. 4. New Jersey: Prentice Hall, 2002. ISBN 0-13-098041-2.
* Wescott, Tim. Applied Control Theory for Embedded Systems. Elsevier/Newnes, 2006. ISBN 978-0-7506-7839-1.
* Fairman, Frederick Walker. Linear Control Theory: The State Space Approach. Wiley, 1998. ISBN 978-0-4719-7489-5.
# Saint-Amand-les-Eaux

Saint-Amand-les-Eaux és un municipi francès, situat a la regió dels Alts de França, al departament del Nord. L'any 2006 tenia 16.777 habitants. Limita al nord amb Nivelle, al nord-est amb Bruille-Saint-Amand, al sud-est amb Raismes, al sud-oest amb Millonfosse i Hasnon, a l'oest amb Rosult i al nord-oest amb Lecelles.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| - | 8 038 | 8 178 | 8 516 | 8 734 | 8 956 | 9 118 | 9 453 | 9 527 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 9 520 | 10 210 | 10 369 | 10 574 | 10 716 | 11 184 | 12 187 | 12 043 | 13 038 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 13 705 | 14 454 | 14 828 | 13 394 | 14 809 | 14 720 | 14 762 | 14 218 | 14 718 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 16 674 | 17 170 | 16 692 | 16 199 | 16 776 | 17 175 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1947-1953 | Paul Manouvrier | |
| 1953-1995 | Georges Donnez | PDS |
| 1995- | Alain Bocquet | PCF |

## Agermanaments

* Tivoli
* Andernach
# Chabris

Chabris és un municipi francès, de la regió de Centre - Vall del Loira i del departament de l'Indre.

## Fills il·lustres

* Luc Montagnier (1932 -) metge, Premi Nobel de Medicina o Fisiologia de l'any 2008.
# Ceratocapnos

Ceratocapnos és un gènere de plantes endèmic de la regió mediterrània que té unes cinc espècies pertany a la família fumariàcia.

## Algunes espècies

* Ceratocapnos claviculata (L.) Lidén
* Ceratocapnos heterocarpa Durieu
* Ceratocapnos palaestina Boiss.
* Ceratocapnos turbinata (DC.) Lidén
* Ceratocapnos umbrosa Walp.

## Referències

* ↑ Espècies a The International Plant Names Index

## Enllaços externs

* Plant systematics
* PPP-index
* The International Plant Names Index
* Catalogue of Life Arxivat 2009-01-15 a Wayback Machine.
# Les Voltes de les Mesures

Les Voltes de les Mesures és una obra del municipi de Cassà de la Selva (Gironès) inclosa en l'Inventari del Patrimoni Arquitectònic de Catalunya.

## Descripció

Es tracta d'un porxo públic de planta rectangular. De l'edifici primitiu en resten les bases del porxo de pedra natural. El paviment de lloses de pedra natural fou canviat recentment per un altre de formigó. La darrera restauració ha retornat a les llambordes de pedra primitives al paviment.

## Història

Aquest és l'únic porxo existent a Cassà. És més gran el seu interès històric que no pas l'arquitectònic. Antigament en aquest porxo hi havia les mesures públiques de cereals que eren de pedra natural treballada. Existeix la hipòtesi que fou probablement Joan II el que va coincidir les mesures a Cassà, després de restablir el consell municipal per privilegi de 14 de gener de 1456. S'havien d'utilitzar forçosament i el pagament de la tarifa s'efectuava amb gra. Amb la desamortització de 1813 l'ajuntament és obligat a posar la venda les mesures, que recuperarà poc temps després. El porxo era cobert directament pel teulat, però, l'any 1841 l'ajuntament autoritzà al flequer, Francesc Oller, la construcció d'un edifici a dalt la teulada, amb el pagament d'una tarifa anual.

## Referències

* 1 2 «Casa de les Mesures». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2015].
# E551

La ruta europea E231 és una carretera que forma part de la Xarxa de carreteres europees. Comença a České Budějovice (República Txeca) i finalitza a República Txeca (Països Baixos). Té una longitud de 109 km. Té una orientació de nord a sud.
Viccionari
# Eduardo Barceló Llacuri

Eduardo Barceló Llacuri va ser un polític i militar espanyol que va lluitar en la Guerra Civil Espanyola, aconseguint el rang de comandant de milícies i manant les brigades mixtes 50a i 141a. Va arribar a ser membre del Partit Comunista d'Espanya.

## Batalla de Guadalajara

Al febrer de 1937 és cap, ja amb el grau de comandant, de la 50a Brigada Mixta, que es troba en fase d'organització en el front de Guadalajara.
En produir-se l'atac italià sobre Guadalajara (març de 1937), la seva unitat cobria la carretera general, i va sofrir tot el cop. La 50a Brigada es va replegar fins a l'arribada de reforços, passant llavors a segona línia, a Torija, per a reorganitzar-se. Davant l'avanç italià, Barceló i la seva brigada van ser de nou dits a primera línia, participant en el contraatac integrada en la 12a Divisió. El 25 de març és substituït al capdavant de la brigada pel comandant Jiménez Durán, passant Barceló a l'Agrupació Autònoma de Conca, acompanyant així al seu antic cap de sector, Lacalle. Possiblement va participar en l'atac sobre Terol en el sector d'Albarrasí a mitjan abril de 1937.

## Ofensiva de Saragossa

Nomenat cap de la 141a Brigada, està present a l'ofensiva de Saragossa (setembre de 1937), donant suport a la XII Brigada Internacional davant de Villamayor de Gállego. Després de la batalla, i juntament amb altres militars procedents de milícies, va ser jutjat pel suposat assassinat de soldats del Partit Obrer d'Unificació Marxista i de la CNT, encara que finalment va ser absolt, possiblement per pressió dels comunistes.

## Referències

* ↑ Gabriel, 2011, p. 327.
* ↑ Zaragoza, 1983, p. 47-48.
* ↑ Salas Larrazábal, 2006, p. 2620-2621.

## Bibliografia

* Engel, Carlos. Historia de las Brigadas Mixtas del Ejército Popular de la República. Madrid: Almena, 1999. 84-922644-7-0.
* Gabriel, Pere. Historia de la UGT IV. Un sindicalismo en guerra (1936-1939). Siglo XXI de España Editores, 2011.
* Salas Larrazábal, Ramón. Historia del Ejército Popular de la República. La Esfera de los Libros, 2006. ISBN 84-9734-465-0.
* Zaragoza, Cristóbal. Ejército Popular y Militares de la República, 1936-1939. Barcelona: Ed. Planeta, 1983.
# Plans del Franquesa

Els Plans del Franquesa són uns plans dels municipis d'Estaràs i de les Oluges a la comarca de la Segarra.
# Component

«Component» té aquests significats:
* Tecnologia:
** Component electrònic, dispositiu que fa funcions electròniques
** Components elèctrics
** Component discret
** Vídeo per components, vídeo dividit en dues o més components.
* Matemàtiques
** Component factor que compon un vector o un tensor, vegeu n-pla
** Component connexa, subespai connex a un espai topològic
*** Component fortament connex
Viccionari
# EUR-Lex

EUR-Lex és un servei que posa a disposició dels internautes els textos legals de la Unió Europea. Es pot trobar al web oficial de la Unió, europa.eu. EUR-Lex substituí l'anterior servei CELEX i possibilita l'accés directe a la legislació de la Unió Europea. S'hi pot consultar el Diari Oficial de la Unió Europea i inclou els tractats, la legislació, la jurisprudència i les propostes legislatives de la Unió. Disposa d'una funció de cerca exhaustiva.

## Referències

* ↑ European Commission. 25 years of European law online = 25 années de droit Européen en ligne, 2006. ISBN 92-78-40427-6.
* ↑ Baisa, Vít; Michelfeit, Jan; Medveď, Marek; Jakubíček, Miloš «European Union language resources in Sketch Engine». 10th conference on International Language Resources and Evaluation. European Language Resources Association, 2016, pàg. 2799–2803.

## Vegeu també

* Tractat de Niça
* Legislació de la Unió Europea
* Directiva de la Unió Europea
* Reglament

## Enllaços externs

* EUR-Lex
* Diari Oficial de la Unió Europea
# El Día

El Día va ser un diari editat a Palma entre el maig de 1921 i el juliol de 1939. El diari era propietat de Joan March i Ordinas. En foren directors Joan Estelrich i Artigues (1921-22), Joaquim Domènech i Coll (1922-27) i Nicolau Brondo Rotten (1927-39).
El diari va sortir amb la intenció de modernitzar el periodisme mallorquí. La posició política de Joan March, aleshores enfrontat als conservadors, va fer possible un diari obert a persones regionalistes liberals, progressistes en generals i a l'avantguarda artística i intel·lectual.
Mantingué una postura crítica davant la Dictadura de Primo de Rivera i patí dues suspensions. Publicà articles de liberals, republicans i socialistes: Josep Pla, Marcel·lí Domingo, Indalecio Prieto, Luis Araquistáin. Entre 1925 i 1936 dedicà una plana a l'edició dels diumenges a les avantguardes artístico-literàries, coordinada per Miquel Àngel Colomar. A mesura que Joan March es va anar enfrontant a la República el diari va tombar cap a posicions antirepublicanes i molt conservadores, amb articles de Miquel Villalonga, Concha Espìna i Ernesto Giménez Caballero.
Hi col·laboraren Gabriel Alomar, Miquel Ferrà, Llorenç Riber, Llorenç Villalonga, Ernest M. Dethorey, Jacob Sureda i Bartomeu Rosselló-Pòrcel.
Després de la Guerra Civil es va fusionar amb el periòdic Falange i sortí amb el nom de Baleares.

## Referències

* ↑ «Dia, el». A: Dolç i Dolç, Miquel (coord.). Gran Enciclopèdia de Mallorca. Volum 4. Palma: Promomallorca, p. 299. ISBN 84-8661702-2.
# Garvin (Oklahoma)

Garvin és un poble dels Estats Units a l'estat d'Oklahoma. Segons el cens del 2000 tenia 143 habitants.

## Demografia

Segons el cens del 2000, Garvin tenia 143 habitants, 53 habitatges, i 39 famílies. La densitat de població era de 184 habitants per km².
Dels 53 habitatges en un 34% hi vivien nens de menys de 18 anys, en un 58,5% hi vivien parelles casades, en un 11,3% dones solteres, i en un 26,4% no eren unitats familiars. En el 22,6% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,15.
Per edats la població es repartia de la següent manera: un 33,6% tenia menys de 18 anys, un 4,9% entre 18 i 24, un 32,2% entre 25 i 44, un 18,2% de 45 a 60 i un 11,2% 65 anys o més.
L'edat mediana era de 32 anys. Per cada 100 dones de 18 o més anys hi havia 93,9 homes.
La renda mediana per habitatge era de 29.375 $ i la renda mediana per família de 30.833 $. Els homes tenien una renda mediana de 23.125 $ mentre que les dones 19.375 $. La renda per capita de la població era d'11.633 $. Entorn del 8,3% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garvin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Garvin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].